আবুল কাসিম আল-খোয়ী
আয়াতুল্লাহ আল-উজমা সৈয়দ আবুল কাসিম আল-মুসবী আল-খোয়ী (আরবি: أبو القاسم الموسوي الخوئي; ফার্সি: ابوالقاسم موسوی خویی; ১৯ নভেম্বর ১৮৯৯ – ৮ আগস্ট ১৯৯২) ছিলেন একজন ইরানি-ইরাকি শিয়া মুসলিম ধর্মগুরু। তাঁকে বিশ্বের অন্যতম প্রভাবশালী শিয়া পণ্ডিত হিসাবে গণ্য করা হয়। আয়াতুল্লাহ মুহসিন আল-হাকিমের মৃত্যুর পর আল-খোয়ী শিয়া মুসলিম জগতের বৃহদাংশের আধ্যাত্মিক নেতায় পরিণত হন এবং ১৯৯২ সালে তাঁর মৃত্যুর আগ পর্যন্ত উক্ত পদে অধিষ্ঠিত থাকেন। ১৯৯৩ সালে স্বল্পকালের জন্য আয়াতুল্লাহ আব্দুল আলা আস-সবজিওয়ারী তাঁর স্থলাভিষিক্ত হন। অতঃপর আল-খোয়ীর সাবেক ছাত্র আলী সিস্তানী হওজার নেতৃত্ব গ্রহণ করেন, এর ফলে তাঁর অসংখ্য অনুসারী আস-সিস্তানীর অনুসারীতে পরিণত হন।